《洛思山》
宋代·徐天佑

归去蹉跎岁月深，羁愁无奈故乡心。
人生毕竟俱怀土，庄舄当时自越吟。

作者简介：绍兴山阴人，字受之，一字斯万。理宗景定三年进士。为大州教授，日与诸生讲经义，听者感发。恭帝德祐二年，以国库书监召，不赴，退归城南，杜门读书。四方学者至越，必登门造访。天祐高冠大带，议论卓卓，见者以为仪型。